قانصوه الغورى
['Samsam22', 'MenoBot', 'Meno25', 'GhalyBot', 'Eskandarany', 'Ghaly', 'Redakingbot', 'Raafat', 'MystBot']
پورتريه اوروبى لقانصوه الغورى هوه لابس تخفيفه تاج السلطنه المملوكى على راسه السلطان الملك الأشرفى أبو النصر قانصوه من بيردى الغورى الأشرفى قايتباى سلطان الدوله المملوكيه البرجيه الساتت العشرين قبل الأخير اتنصب بالعافيه غصب عنه سلطان على مصر فى ابريل هوه عنده حوالى ستين سنه حكم لحد اغسطس بعد ما اختفى فى معركة مرج دابق قانصوه الغورى كان فى الأصل من مماليك السلطان الأشرف قايتباى عشان كده اتلقب بـ الأشرفى من أشهر اثاره فى القاهره الجامع المدرسه المعروفين باسمه فى شارع المعز لدين الله خان الخليلى بيتنسب حى الغوريه لاسمه شاف عصره مد السيطره البرتغاليه على طريق التجاره الهنديه عبر راس الرجا الصالح ظهور الصفويين الشيعه فى ايران توسع العثمانليه قاد الجيش المصرى فى اغسطس فى معركة مرج دابق ضد العثمانليه اللى غزوا الشام مات من الصدمه فى المعركه بيتقال اتفقعت مرارته فوقع من على حصانه من يوميها مابانلهوش اثر بفقع مرارة الغورى تفتيت جيش مصر فى الشام اتفتح الطريق لغزو نهب استعمار الأتراك العثمانليه لمصر نفسها زالت الدوله المملوكيه اللى صالت جالت لقرنين نص من الزمن زال معاها استقلال مصر دخلت فى عصر مظلم بعد ما عزلها الاتراك عن العالم الخارجى التطورات العلميه السياسه اللى كانت بتحصل فى اوروبا عصر السلطان الغورى كان اخر عصور ازدهار مصر نهاية العصر ده كان نقطة تحول سلبيه جدا على مصر على مستقبلها الحضارى سقوط مصر سنه كان نتيجه مباشره لانتشار الاضطرابات الداخليه جوه مصر فى نفس الوقت عدم القدره على فهم التغييرات اللى طرات على خريطة الشرق الأوسط حوالين مصر ظهور قوى جديده فى ايران تركيا بتدور على موطىء قدم للسيطره على المنطقه حاول السلطان الشهيد الأشرف طومان باى اللى اتسلطن مسك الحكم بعد مااختفى الغورى انقاذ مصر صد الغزاه الأتراك قاوم مقاومه ملحميه لكن جيش مصر كان اتبدد فى الشام فصعب عليه مقاومة الجيش التركى الضخم لكن ما استسلمش فضل يقاوم ببطوله لغاية ماخانوه العربان غدروا بيه سلموه سليم الأول سقوط مصر فى ايد الأتراك العثمانليه كان كارثه كبيره بكل المقاييس المؤرخ ابن اياس اللى عاصر الأحداث مابالغش لما قال فى وصف الفاجعه أهمية فترة حكم السلطان الغورى فترة حكم السلطان الغورى بتعتبر من أهم الفترات فى تاريخ مصر السبب فى كده انها كانت فترة تحول كبير انتهت بسقوط دوله كبرى حكمت لقرنين نص هى الدوله المملوكيه احتلال خارجى ممكن مقارنة الفتره دى بفترة حكم كليوباترا السابعه لمصر اللى انتهت بسقوط الدوله البطلميه احتلال مصر عن طريق سنه قبل الميلاد فترة حكم الغورى حصلت فيها تطورات سياسيه عسكريه علميه تكنولوجيه غيرت خريطة العالم السياسيه العسكريه حوالين مصر فى الفتره دى اتعرضت مصر لمشكلتين واحده داخليه فى شكل صراعات اضطرابات فككوا نسق الدوله أضعفوا مصر سياسيا اقتصاديا لسؤ حظ مصر ان المشكله التانيه كانت بتتشكل حواليها فى نفس الوقت كانت عباره عن ظهور قوى جديده على الساحه الدوليه زى الصفويين الشيعه فى ايران العثمانيين فى الأناضول البرتغاليين فى المحيط الهندى البحر الاحمر مع ان التاريخ ما بيتكررش بحذافيره لكن حالة مصر فى فترة حكم الغورى بتبين ازاى ان العوامل السلبيه الداخليه العمى الداخلى ممكن يتوالفوا مع عوامل خارجيه لاسقاط دوله اخراج بلد من التاريخ شخصيات مهمه عاصرت السلطان الغورى بايزيد التانى اسماعيل الصفوى سليم الأول طومان باى الدوادار خاير بك من ملباى بردى الغزالى خاير بيك الخازندار بركات بن موسى المحتسب الزينى بركات الأتابكى قرقماس من أركماس المستمسك بالله يعقوب الخليفه العباسى فى القاهره محمد بن المستمسك بالله يعقوب الخليفه العباسى فى القاهره يوأنس التلاتاشر بابا اسكندريه أصله قانصوه الغورى فى الاصل كان من مماليك السلطان الأشرف قايتباى بعد ما عتقه انضم للماليك الجمداريه بعدين بقى خاصكى فى سنه عينه الأمير قانصوه خمسمئه كاشف على الوجه القبلى بعدها فى سنه انعم عليه السلطان قايتباى بأمرية عشره بعته فى تجاريد فى منطقة حلب فى الشام بعدين عينه نايب على طرابلس الشام بعدها فى سنه عينه حاجب على حلب بعدين عمله نايب على ملطيه بعد كده انعم عليه السلطان الناصر محمد بن قايتباى بأمرية ألف دى كانت أعلى درجات الاماره فى عهد السلطان الظاهر قانصوه بقى راس نوبة النوب فى عهد السلطان جان بلاط خرج للشام مع الامير طومان باى عشان يحاربوا نايب الشام قصروه اللى اتمرد على السلطه فى القاهره فى الشام اتمرد طومان باى على السلطان جان بلاط اتسلطن باسم العادل طومان باى رجعوا على القاهره اتسجن جان بلاط اتعين الغورى أمير دوادار كبير الوزاره الاستاداريه فضل على الحال ده لغاية ما العسكر اتمردوا على العادل طومان باى فى اخر شهر رمضان هـ ابريل هرب من قلعة الجبل بعد العشا فى ليلة العيد الصغير تنصيبه اتسلطن الغورى يوم الاتنين فى أول ايام العيد الصغير فى شوال هـ ابريل فتانى يوم الصبح فى اول ايام العيد بعد ما الامرا اتأكدوا من ان العادل طومان باى ساب القلعه هرب اجتمعوا اتفقوا على سلطنة الأتابكى تانى بك الجمالى ركب على الحصان مشى فى تجهيزات السلطنه لكن لما وصل القلعه عشان يتسلطن انتشرت اشاعه بان السلطان قانصوه خمسمئه لسه عايش فااتنادى فى القاهره بانه لو موجود لازم يظهر فى ظرف ست تيام يبقى عليه الأمان فضل الأمرا مستنيين يشوفوا قانصوه حايظهر لا لاء فضلوا قاعدين لغاية ماملوا فروحوا على بيوتهم لما ماظهرش فى الغضون دى اغلب العسكر مارضيوش بسلطنة الاتابكى تانى بك الجمالى اتعصب الامير قيت الرجبى الامير مصر باى لسلطنة قانصوه الغورى قالوا مايتسلطن حد غير ده راحوا جرجروه قعدوه على كرسى هوه عمال يعيط يقول انه مش عايز يبقى سلطان فجابوا الخليفه العباسى فى القاهره المستمسك بالله يعقوب القضاه الأربعه كتبوا محضر خلع العادل طومان باى بحجة انه كان سفاك للدم نصبوا قانصوه الغورى بالعافيه بايعوه هوه عمال يعيط لقبوه الملك الاشرف كنوه أبو النصر قانصوه الغورى ركبوه على الحصان مشى الامرا قدامه لغاية ماطلع من باب سر القصر الكبير قعدوه على العرش باسوله الارض دقت البشاير فى قلعة القاهره اتنادى باسمه فى الشوارع دعاله المصريين السلطان الغورى وقت تنصيبه كان عنده حوالى ستين سنه لكن شعر دقنه ماكانش شايب الغورى كان خايف من السلطنه زى غيره من الأمرا اكمن الاحوال الماليه ماكانتش كويسه خزنة الدوله كانت مخويه اضطرابات المماليك اللى بيطالبوا بمرتباتهم كانت دايره فوق كده كان فيه سلطان عايش لكن هربان هوه العادل طومان باى اللى كان ليه امرا مماليك اتباع ممكن يكيدوا يتأمروا على اللى حايتسلطن مكانه يجيبوا اجله الأمرا مااختاروش الغورى اكمنه كان اكبرهم فى المكانه أو أكترهم فى الكفاءه لكن اكمنهم افتكروه راجل لين ممكن يسيطروا عليه يخلعوه بالساهل لو احتاجوا خلعه دى حاجه طلعت انها غلطه فى التقدير منهم فبعد الغورى مااتسلطن اثبت انه راجل قوى ماهواش لين زى ماكانوا فاكرينه اثبت كفائته بسرعه طوالى عمل جهد كبير عشان يرجع النظام الاستقرار فى القاهره عين أمرا بيثق فيهم فى مناصب الدوله بعدين ابتدا يعالج الأزمه الماليه قدر انه يشتت اتباع السلطان العادل طومان باى اللى فضل مستخبى بيكتب جوابات بيانات بيعلقها اتباعه فى الشوارع عند سوق السلاح بتطالب برجوعه للحكم بتوعد المؤيدين بمكافاءات سخيه مشكلته مع المماليك زى العاده مع كل سلطان جديد الغورى بعد أمرا قرب أمرا اطلق سراح المعتقلين اللى كان ساجنهم سلفه السلطان العادل طومان باى اللى فضل هربان بيدوروا عليه فى كل حته اول مشاكل الغورى كانت مع المماليك الجلبان اللى كان همهم مرتباتهم جاميكاتهم فثاروا كذا مره عليه طالبوا بمرتباتهم المماليك فى اواخر ايام الدوله المملوكيه ماعادوش زى الاول لما كانوا بيدوا ولائهم الكامل لأستاذهم السلطان اللى كان بيعاملهم زى أب روحى بيربيهم بيعلمهم بيعلى مراتبهم المماليك بقوا بييجوا مصر كبار مش أطفال زى زمان كان همهم الاول الفلوس العيشه الهنيه فى مصر ده كان من اسباب حصول تمردات بيعملها المماليك الجلبان لما ما يقبضوش او لما يتنعمش عليهم باقطاعات او وظايف كويسه كانت بتوصل ساعات لدرجة نهب بيوت الامرا حتى تهديد السلطان نفسه يوم ما قعد الغورى على عرش مصر المماليك الجلبان كانوا ثايرين هاجموا بيوت امرا ما هديوش غير لما الغورى طمنهم انه حايدفع ليهم مرتباتهم اتمردوا عليه لما مادفعلهمش نفقة البيعه يعنى حلاوة مبايعته فوعدهم انه حا يدفعلهم بس يستنوا عليه شويه لغاية مايلم فلوس ايام الغورى الاولانيه على عرش مصر كانت مليانه تمردات عملها الجلبان لدرجة انه بقى عايز يخلع نفسه يمشى بعدين جت اخبار بان دولات باى نايبه فى الشام اللى كان قريب العادل طومان باى خاف على نفسه فلم اهله هرب بيهم عند العثمانيين فى الأناضول فى يونيه قدر المناؤيين للعادل طومان باى انهم يستدرجوه بحيله يقتلوه بكده بقى الغورى مالهوش منافس ممكن يزيحه عن العرش لكن مشاكله مع الجلبان فضلت شغاله فضلوا يطالبوه بنفقة البيعه لغاية مالم الامرا فى قلعة الجبل بلغهم ان الخزنه مهويه مفيهاش حاجه يدفع بيها للماليك الثايرين انتشر خبر ان الغورى ناوى يستولى على اوقاف الجوامع المدارس يفرقها اقطاعات على الامرا المماليك فاضطربت الاحوال فى القاهره فى اول محرم هـ لما طلع القضاه الاربعه للغورى فى القلعه عشان يهنوه بالسنه الهجريه الجديده ناقشهم فى موضوع الاوقاف فاعترض تلاته من القضاه على فكرته وبخه القاضى الحنبلى فرد عليه الغورى طيب لما المماليك دول يتمردوا على يطلبوا النفقه حاأبقى ابعتهملك على بيتك فتبقى تقولهم الكلام ده فضل الغورى الامرا محتارين مش عارفين يجيبوا فلوس منين لغاية ماجاتهم فكره انهم يخلوا الأوقاف زى ماهى بس ياخدوا منها ريع سنه ياخدوا من دخل ملاك مدن مصر زى ملاك البيوت الحمامات الدكاكين المراكب غيرها عشر تشهر كامله بطبيعة الحال الملاك عشان يدفعوا المبالغ دى ماكانش قدامهم غير انهم يطالبوا الناس بدفع الايجارات غيرها عشر تشهر مقدم فاتصاب الناس بالضرر اتقفلت الاسواق معظم دكاكين القاهره بيقول ابن اياس عن الموضوع ده ووقع الاضطراب للغنى الفقير صار الناس بين جمرتين كل ده المماليك عمالين يتمردوا يطالبوا بمرتباتهم بعد الغورى مااتأخر عليهم كمان فى دفع مرتبات تلت تشهر بعد ما صبروا عليه اربع تشهر قدر يدفع لجزء منهم نفقة البيعه بعد مالم فلوس من المصادرات اللى عملها قال للباقى يستنوا عليه شويه لغاية مايلم مبالغ اكتر فضل الغورى يدفع نفقة البيعه المرتبات للماليك بالتقسيط عن طريق المصادرات الضرايب سك فلوس مضروبه لغى اعانات الدوله لليتامى الأرامل ولاد الناس عشان يخلص من التمردات ينظم احوال مملكته اللى استلمها خزنتها مفلسه بدأ السلطان الغورى حكم مصر بمشاكل مع المماليك على الفلوس اتغلب فى مرج دابق انتهى حكمه وقعت مصر فى ايدين الاتراك بعد خمستاشر سنه من حكمه بسبب نفس المشاكل مشاكل العربان المنسر صورة ridersonfight jpg تصغير px شن المماليك تجريدات على العربان من المشاكل الداخليه التانيه اللى واجها الغورى كانت مشكلة العربان المنسر العربان هما القبايل العربيه اللى اتسللت لمصر بعد الغزو العربى لمصر سنه استقرت فى الصعيد البحيره نواحى تانيه على امتداد العصر المملوكى لسنين طويله بعده كانوا بيمثلوا مشكله امنيه كبيره فى مصر بتأثر على سيادة الدوله اقتصاد مصر بطريقه سلبيه العربان كانوا بيهاجموا القرى بينهبوا المحاصيل بيبتزوا الفلاحين المصريين ساعات كانوا بيهاجموا المدن القاهره نفسها بيغتالوا كشافين الدوله فى المحافظات العربان لعبوا ادوار مليانه غدر خيانه فى تاريخ مصر الايوبيه المملوكيه اتسببوا فى كوارث كتيره كانت افظعها خيانتهم لأخر سلاطين الدوله المملوكيه الأشرف طومان باى اللى غدروا بيه سلموه للعثمانليه وقت ماكان بيقاوم مقاومه بطوليه ضد الاتراك الغزاه الدوله كانت بتطلع تجريدات للتصدى للعربان كانت المواجهات ساعات بتبقى زى حروب صغيره بتنتهى عادة بهروب العربان للصحارى الجبال استمر العربان فى عملياتهم الاجراميه فى عهد الغورى فى بداية عهده فى سبتمبر قتلوا كاشف الشرقيه المنسر من جهه تانيه كانوا عصابات مسلحه بتنقض على الاسواق الأحياء فجاءه تنهب البيوت الدكاكين البضايع اتسمت العصابات دى منسر اكمنها كانت بتنقض على الاسواق فجاءه تخطف تهرب بسرعه زى النسر زعما عصابات المنسر كانوا بيتسموا شيوخ منسر المنسر دول كانوا مشكله امنيه فى القاهره كانوا بيسببوا خساير كبيره للبياعين التجار فى الاسواق فى سبتمبر هجم المنسر على سوق الجملون سوق الخشيبه الوراقين نهبوا دكاكين خسر تجار بضايعهم فلوسهم فى ليله من ليالى اخر اغسطس هجم ستين واحد من المنسر معاهم نبال رماح على سكان منطقة المساطحى فى القاهره قتلوا غفير من الغفرا نهبوا كذا بيت بعدين هجموا على أهالى كانوا معديين على كوبرى سرقوا حاجتهم هربوا فخرج علان والى القاهره بالعسكر وراهم اتعقبهم طول الليل لغاية ما قدر يقبض على تمانيه منهم وداهم للغورى فأمر بتسميرهم على جمال طافت بيهم فى القاهره بعدها اتعدموا وسط زغاريط الستات فرح الغورى بالوالى كرمه اكمنه قدر يقبض عليهم فى نفس ليلة جريمتهم المشاكل الخارجيه ملف сефи jpg تصغير يسار بك اسماعيل الصفوى بايزيدالتانى مشاكل مصر الخارجيه فى عهد السلطان الغورى بدات بعد قعاد الشاه اسماعيل الصفوى الشيعى على عرش ايران تحويل مذهب ايران الدينى للمذهب الشيعى فى اغسطس وصلت القاهره اخبار مش مطمنه من الشام ان اسماعيل الصفوى دخل الاراضى الحلبيه فحصل قلق اضطراب اجتمع الغورى بالأمرا لعمل مشوره اتقرر انه يبعت تجريده عسكريه لحماية منطقة حلب على اطراف الامبراطوريه المملوكيه فى الشرق لكن بعد كام يوم وصلت اخبار مطمنه بان عسكر اسماعيل الصفوى انسحبوا على ايران فهديت الاحوال اتلغت التجريده دى كانت بداية تطورات كبيره بتحصل فى الشرق الاوسط الامبراطوريه المملوكيه بقت بتواجه قوتين متصاعدتين على اطرافها دولة الصفويين فى ايران دولة العثمانليه فى الأناضول لما قعد الغورى على دكة الحكم سلطان العثمانليه فى اسيا الصغرى كان بايزيد التانى ابن محمد الفاتح علاقة مصر مع دولة ولاد عثمان اللى كانت بتعادى دولة الصفوى الشيعى كانت فى الفتره دى كويسه ماكانش العثمانيين لسه بيمثلوا تحدى كبير للدوله المملوكيه كان سلاطين الدولتين بيبعتوا وفود لبعض بيتبادلوا الهدايا خطر تانى كان بيتشكل كان جى من اوروبا اللى ابتدت تحاول تسيطر على البحر الأحمر فى غرب مصر الاوروبيين بعد هزايمهم فى الحروب الصليبيه وجهوا جهودهم لمحاصرة مصر ضربها اقتصاديا فى الاطار ده حصلت وقعة اسكندريه سنه دى كانت ضربه ضرت مصر ضرر اقتصادى جامد ماشفتش منه مصر طول بقية العصر المملوكى سيطرة البرتغاليين على البحر الأحمر كان معناه ضربه جديده خساره اقتصاديه كبيره لمصر حيث انه البحر اللى كان بيتحكم فى طريق التجاره الهنديه التحديات الخارجيه التلاته دول الصفويين الشيعه فى ايران العثمانليه فى الأناضول تحركات البرتغاليين فى البحر الأحمر شكلوا خريطة المخاطر اللى بقت مصر بتواجها فى بدايات القرن الستاشر الخريطه دى كانت موجوده قبل كده فى عصر دولة المماليك البحريه بأسامى تانيه من ايران كان تحدى ايلخانات مغول فارس من الغرب كان فيه التحدى الصليبى من الاناضول كان فيه تحدى البيزنطيين بعدهم الترك السلاجقه غيرهم قدرت الدوله المملوكيه انها تتجاوز التحديات دى تخرج منتصره لكن الوضع فى القرن الستاشر اتغير مابقتش الدوله المملوكيه قويه غنيه زى ما كانت استقراره فى الحكم صورة caire al ghuri jpg تصغير px مأدنة جامع الغورى فى القاهره صورة caire al ghuri jpg تصغير px مدرسة الغورى من تحف القاهره خان الخليلى جدده الغورى قدر السلطان الغورى فى ظرف سنه نص بالضرايب المصادرات انه يخلص الديون اللى كانت عليه للماليك الجلبان فهديوا خلص من مطالباتهم تمرداتهم زى ما خلص من العادل طومان باى عمل تغييرات كبيره فى مؤسسات الدوله عين الامرا اللى بيثق فيهم فى مناصب الدوله ابعد الامرا اللى كان بيشك فى ولائهم بكده استقر حكمه استبد بعرش مصر على عكس الامرا اللى نصبوه ماكانوا فاكرين ماطلعش سلطان ساهل من ضمن اللى عينهم الغورى فى مناصب مهمه كان بركات بن موسى اللى اشتهر بعد كده عليت مراتبه بقى من كبار اعيان مصر هوه الزينى بركات اللى كتب عنه الأديب المصرى جمال الغيطانى رواية الزينى بركات المشهوره من الاسامى اللى برزت كمان كان المقر الناصرى محمد ابن السلطان الغورى طومان باى الدويدار ابن أخو الغورى اللى اتسلطن بعده باسم الأشرف قايتباى فى استجاب الغورى للأمرا عين ابنه محمد رغم صغر سنه فى وظيفة شاد الشراب خاناه من الاسامى التانيه اللى لعبت دور كبير فى تاريخ مصر كان حاجب الحجاب خاير بكاللى عينه الغورى نايب على حلب فى سنه فكان نكبه كبيره عليه حيث انه خانه خيانه كبرى انضم للاتراك العثمانيين وقت غزوهم للشام سنه فى ليلة العيد الكبير ذى الحجه هـ يونيه عمل الغورى وليمه فخمه حضرها الخليفه المستمسك بالله يعقوب القضاه الاربعه الامرا اعيان مصر اتزينت الشوارع من باب زويله لغاية الشوايين اتعلقت قناديل منوره على الدكاكين ده كان بمناسبة اكتمال بنا جامعه المشهور فى حى الشرابشيين اللى النهارده بيعتبر من اعظم تحف مصر المعماريه الفريده بمأذنته ام اربع رووس اتخطب اول مره فى الجامع ده فى يوم جمعه فى نوفمبر لكن فى مالت مأدنة الجامع اتشققت كانت حاتقع فأمر بهدها بنى مكانها مأدنه تانيه كساها بالقيشانى الازرق فى مايو خلص الغورى بنا مدرسته قدام الجامع نقل ليها مصحفه العثمانى الآثار النبويه من جامع كان على النيل حط فيها مكتبه سكن فيها صوفيين عمل لنفسه جواها مدفن بقبه لكن ما اتدفنش فيه فى سنه اتشققت قبة المدرسه اترممت السلطان الغورى عمر ميدان القلعه غرس اشجار فواكه ورود رياحين بنى فى غرب الميدان قصر فى غاية الروعه بنى قصر تانى على مدخل الميدان مبانى تانيه فى سنه جاب شجر بطينه فى صناديق من الشام زرعه فى الميدان ده كان شجر تفاح على كمترى على سفرجل قراصيه كروم عنب شجر فيه ازهار رياحين حتى كمان نخل جوز هند بقى الميدان من متنزهات القاهره بتتعمل فيه مواكب السلطان فى يوم عاشوره سنه امر الغورى بحضور فقرا حرافيش القاهره عند سلم المدرج فى القلعه فجت اعداد غفيره نزل الغورى ليهم هوه قاعد على حصانه ادا كل واحد فيهم كبيرهم صغيرهم دينار أشرفى دهب فحصلت زحمه مهوله تدافع اتقتل تلاته من الفقرا تحت الرجلين ارتفعت اصوات الدعا فى القاهره للغورى لكن لما الغورى لقى الزحمه التدافع مانزلش تانى يفرق بنفسه بيتقال انه يوميتها فرق على الفقرا ييجى دينار ده كله بيبين ان احوال الغورى الماليه اتحسنت فى ظرف كام سنه من حكمه بعد ماكان استلم الخزنه خاويه السلطان الغورى رجع كمان فى سنه دوران المحمل المصرى الرايح على مكه فى شوارع القاهره زى زمان بعد ما كان الظاهر خشقدم بطله سنه تحديات فى سنه ضرب الطاعون مصر بقوه ماتت اعداد كبيره منهم امرا خاصكيه للسلطان اعيان الناس ففتح الغورى مغسله لتغسيل الأموات بيقول ابن اياس ان عدد جنازات ضحايا الطاعون فى القاهره وصل لـ جنازه فى اليوم امر الغورى بمنع عمل تعزيات بتعديد طارات منع خروج الستات للتعزيه بالليل أمر بكبس مخازن الخمور حرق اماكن الحشيش البوزه لغى ضرايب السبب فى كده ان ايامها ما حدش كان لسه عارف ان وبا الطاعون سببه بكتريا بتتنقل بالعدوى كانوا بيعتبروه حاجه بيسموها به بتظهر فى اجسام الناس تموتهم كعقاب ليهم على ذنوب المجتمع زى ما لسه المعتقدات دى موجوده عند فئات من الناس فى العصر الحديث فى لوم الضحيه الثيولوجى بنت شابه للغورى نفسه اتوفت فى سنه الوبا اتدفنت فى المدفن اللى فى مدرسته بعدها اتوفى ابنه المقر الناصرى محمد وهو عنده حوالى تلاتاشر سنه اتدفن هوه كمان فى مدرسة الغورى مسك شادية الشراب خاناه مكانه ابن عمه الأمير طومان باى اللى رقاه الغورى كمان لرتبة مقدم ألف سنه فى الظروف دى ظهرت كمان تحديات خارجيه خطيره فى الشام الحجاز الكرك كان فيه توترات تمردات العربان فضلوا يهاجموا القرى المصريه جوه مصر ينهبوا الحجاج هما فى سكتهم لمكه لدرجة ان اتمنع سفر الستات كذا مره للحج عشان العربان مايخطفوهمش فى سنه قامت معارك كبيره فى الشرقيه ما بين قبايل العربان نفسهم اتقتلت منهم اعداد كبيره فى ابريل قامت برضه معارك مابين عربان بنى كلب عربان بنى عدى فى الصعيد قفت حال المصريين هناك كانت حا تدمر الصعيد فراح ليهم العسكر بقيادة الأمير طومان باى الدوادار فى مكه اتمرد العربان بقيادة يحيى بن سبع أمير الينبع مالك بن رومى أمير خليص انضم ليهم عربان بنى ابراهيم واتعرض الحجاج لمخاطر فمنع الغورى الحج فى سنتها لأول مره فى تاريخ الدوله المملوكيه بعد ما هديت الأحوال فى الحجاز أمر الغورى ببنا مارستان مستشفى فى مكه تبليط الحرم المكى توصيل ميه لمكه من عين مية بازان فى الكرك اتمرد الكركيين على نايب السلطنه فاضطر يهرب منهم على مصر فى سبتمير وصلت اخبار بان عسكر اسماعيل الصفوى وصلوا لأطراف الشام فاضطربت القاهره ابتدا الغورى يجهز جيش للتصدى ليهم لكن اسماعيل الصفوى بعت مندوب للغورى بلغه ان عسكره اتحركوا من غير اذنه فبطبيعة الحال الصفوى الايرانى ماكانتش من مصلحته الدخول مع مصر فى صراع حيث انه كان فى صراع مع الأتراك العثمانيين اللى كانت علاقتهم كويسه بمصر فى اواخر هجم اسماعيل الصفوى على بغداد استولى عليها هرب مراد خان بن يعقوب حاكم بغداد دخل اراضى الدوله المملوكيه بعت مندوب للغورى فى القاهره يطلب مساعدته ضد الصفوى انتشرت اشاعات ان الصفوى الشيعى ناوى يهاجم اراضى المملكه لكن الغورى ما بعتش عسكر لمساعدة حاكم بغداد فى قبض نايب السلطنه فى البيره على مندوبين للصفوى كانوا رايحيين على اوروبا معاهم جواب من اسماعيل الصفوى لملوك الفرنج بيطلب فيه مساعدتهم ضد سلطان مصر طلب منهم انهم يهاجموا مصر من البحر هوه يهاجمها من البر زى مراسلات مغول فارس مع الصليبيين فى زمن المماليك البحريه مع تطابق جغرافى الفرنج فى الفتره دى نشطوا فى البحر المتوسط استولوا على مدينة طرابلس فى غرب مصر لكن حاكم تلمسان هاجمهم طردهم منها سنه فى نفس السنه هاجم الفرنج مراكب للغورى عند ساحل قلعة اياس المراكب دى كان بعتها على الشام عشان تجيب خشب لصناعة السفن فى الهجوم ده الفرنج استولوا على حوالى مركب قتلوا قومندان القافله الأمير محمد بيك اللى كان قريب الغورى فحزن الغورى حزن كبير رد على عملة الفرنج بالقبض على الرهبان الفرنج فى كنيسة القيامه فى القدس على كل الفرنج اللى كانو فى اسكندريه دمياط غيرها لما رهبان كنيسة القيامه كانوا حوالى عشرين راهب وصلوا القاهره وبخهم الغورى عن طريق مترجم قالهم اكتبوا لملوك الفرنج عشان يرجعوا المراكب الاسلحه اللى نهبوها لو ماردوهاش حاأهدلهم كنيسة القيامه حاأشنق الرهبان بعت الأمير أقباى الطويل على القدس عشان يستولى على فلوس الفرنج بتوع كنيسة القيامه بعدها بكام شهر اتقبض على حوالى افرنجى كانوا فى مراكب قدام ساحل البرلس تحدى تانى مهم كان ليه توابع اقتصاديه خطيره كان اكتشاف البرتغاليين لسكه توصلهم للهند المحيط الهندى عن طريق راس الرجا الصالح اكتشاف طريق راس الرجا الصالح الفتره دى شافت تطورات علميه تكنولوجيه مهمه فى اوروبا كان منها تطوير صناعة السفن تصنيع مدافع البارود سفن البرتغاليين ابتدت تظهر فى البحر الأحمر لكن بالمعلومات الجغرافيه الملاحيه اللى كانت معروفه وقتها فى مصر ماحدش عرف المراكب دى وصلت ازاى هناك فماحدش كان لسه سمع وقتها ان البرتغاليين اكتشفوا راس رجاء الصالح فى جنوب افريقيا البرتغاليين طوروا سفن من نوعيه جديده قدروا يوصلوا بيها للمحيط الهندى المستكشف البرتغالى بارتولومو دياس bartolomeu dias اكتشف راس الرجا الصالح سنه فى رحلة استكشاف لطريق يوصل للهند للسيطره على تجارتها فى فاسكو دا جاما vasco da gama وصل للساحل الغربى للهند كل دى كانت مقدمات سيطرة الغرب على طريق التجاره الهنديه بنا مستعمرات على سواحل الهند السيطره على كل المحيط الهندى لكن فى مصر تفسير وصول مراكب البرتغاليين كان تفسير خرافى ساذج بيقول ان الفرنج تحايلوا لغاية ما فتحوا السد اللى كان بناه الاسكندر بن فليس الرومى اسكندر الاكبر ده كان نقب فى جبل بين بحر الصين بحر الروم فقعد الفرنج يخرموا فيه سنه ورا سنه لغاية ما اتفتح انسلت منه مراكبهم لبحر الحجاز على ابريل بقت فيه حوالى عشرين مركب برتغاليه فى البحر الاحمر بتهاجم مراكب تجار الهند بتنهب البضايع الغورى بعت تجريدات للتصدى للبرتغاليين بنا قلاع على ساحل الحجاز عدن العقبه ايله غيرها لمنعهم من نزول البر فى هزمت مراكب الغورى بقيادة الأمير حسين مراكب البرتغاليين اتاخدت منهم غنايم كتيره دقت بشاير النصر فى قلعة القاهره لمدة تلت تيام فى نفس السنه انتصر الأمير تمر باى على البرتغاليين فى الطينه اتاخدت منهم مراكب اتأسر منهم حوالى بحار اتبعتوا هما المراكب على القاهره مابين ملف شاه اسماعیل یکم jpg تصغير يسار بك اسماعيل الصفوى بعت جواب فيه تهديد للغورى فى وصل القاهره مندوب من عند اسماعيل الصفوى معاه جواب هدايا للغورى من ضمن الحاجات اللى سلمها المندوب للغورى كان صندوق لما فتحه الغورى لقا فيه راس محمد شيبانى شيبانى خان ملك الأزبك اللى استولى اسماعيل الصفوى على بلاده جز راسه لما قرا الغورى الجواب لقا من ضمنه قصيده شعر ابياتها عباره عن تهكم تهديد واضح بيقول اسماعيل الصفوى كان بيقصد انه رجل حرب مش زى الغورى اللى بيهتم بزراعة الورد الرياحيين انه بيشرب خمره فى جمجمة شيبانى خان بعد ما استولى على ملكه جز راسه الغورى لما قرا الكلام ده زعل رد شعرا مصر على كلام الصفوى كان منهم رد لشاعر اسمه ناصر الدين بن الطحان قال فيه كتب الفقيه موسى بن بقسماطه المخاطر اللى بقت بتهدد مصر كبرت من الشرق بقى فيه تهديد واضح من الصفويين فى ايران فى البحر المتوسط استمرت تحركات الفرنج فى البحر الأحمر المحيط الهندى عمل البرتغاليين اختراقات خطيره القوه العثمانيه فى الأناضول كانت بتزيد لكن العثمانيين كانت لسه علاقتهم كويسه بمصر بيبعتوا للغورى هدايا اسلحه ففى المرحله دى هدفهم الأولانى كان القضاء على اسماعيل الصفوى زيهم زى مصر كانوا فى صراع مع الفرنج جوه مصر استمرت الاضطرابات بسبب غارات العربان تمردات العسكر صراعات المماليك الأجلاب مع المماليك القرانصه فى زحف عربان البحيره غيرهم على القرى دمروا الاراضى الزراعيه نهبوا الغله طردوا الكشاف زى المحافظين فطلع الغورى تجريده لمحاربتهم بقيادة الأمير طومان باى الدوادار غيره من الامرا المقدمين فخرجت قوات من القاهره اللى اترجت راحت على البحيره الفيوم البهنسا فى نفس الوقت وصلت اخبار من الشام بان طلايع جيش اسماعيل الصفوى وصلت البيره ان فيه عساكر من البيره انضموا لعسكر الصفوى فاتنكد الغورى بعد ما لقى نفسه محصور مابين العربان جوه مصر عسكر الصفوى على حدود المملكه فى الغضون دى وصل مندوب من ملك فينيسيا معاه هدايا كتيره للغورى طلب بفتح كنيسة القيامه فى القدس اللى كان الغورى قفلها بعد ما نهب الفرنج المراكب المصريه بعدها وصل مندوب من نايب سيس كيليكيا معاه رووس عليها طراطير حمره اداهم للغورى قاله انهم رووس لعسكر اسماعيل الصفوى كان قبض عليهم نايب سيس فأمر الغورى بتعليقها على باب النصر باب الفتوح انتشرت اشاعات فى القاهره بان الصفوى حايهجم عن قريب ان مندوبه فى السكه جى على مصر فى الظروف دى ابتدا الغورى يستعد يسبك مكاحل مدافع يجربها فى الريدانيه غيرها ما بين مايو يونيه زار مصر سفرا من حوالى دوله من التركمان العثمانيين بلاد الكرج تونس فرنسا فينيسيا غيرهم فى يونيه وصل مندوب اسماعيل الصفوى طلع القلعه سلم الغورى جواب هدايا كان من ضمنها فهود سجاجيد بعد ما اتقرت رسالة الصفوى على الغورى اتجهم من كلامها لما عزم المندوب على مأدبه قصد انه يبين ليه عظمته يبهره ففرجه على لعب الكوره فى ميدان القلعه وراه البستان حط على ترابيزة الأكل افخر انواع الاكل الشرب بعد كده اداله جواب لاسماعيل الصفوى فيه كلام ما يسرش بكده اتأزمت العلاقات مابين الغورى الصفوى سليم شاه قعد على عرش العثمانليه سنه المندوب العثمانى طلع هوه كمان القلعه سلم الغورى جواب انتشرت اشاعه انه بلغه ان السلطان بايزيد عيى اتنازل عن العرش لابنه سليم شاه فى يوم الجمعه يوليه وصلت القاهره اخبار بان السلطان بايزيد اتوفى حزن الغورى على بايزيد عيط صلى عليه صلاة الغيبه فى القلعه صلى المصريين عليه فى الجامع الأزهر جامع الحاكم جامع ابن طولون جامع الغورى غيرها بعد صلاة الجمعه فى نوفمبر وصل مندوب من بلاد الهند معاه هدايا للغورى من ضمنها فيلين ففرح بيهم الغورى بقوا من يوميتها بيمشوا قدام المواكب فى نفس الشهر عين الغورى ابن اخوه طومان باى الدوادار رئيس على ديوان الوزاره الاستداريه كل الدواوين فى مصر فعليت مراتبه جدا مشى فى موكب كبير معاه الامرا رجال الدوله مشيت قدامهم الأفيال على ضهورها الصناجق قدامها الطبول الزمور علاقات الغورى بالسلطان العثمانى بايزيد اللى اتوفى كانت كويسه لكن بعد ما اتسلطن سليم شاه وصل مصر واحد اسمه سليمان بيك ده كان ابن أحمد بيك أخو سليم شاه اللى دخل معاه فى نزاع على العرش هرب عند اسماعيل الصفوى فهرست وملحوظات المراجع ابن اياس بدائع الزهور في وقائع الدهور الهيئة المصرية العامة للكتاب ابن اجا محمد محمود الحلبى العراك بين المماليك والعثمانيين الأتراك دار الفكر دمشق ابن زنبل أحمد الرمال واقعة السلطان الغورى مع سليم العثمانى الهيئة المصرية العامة للكتاب القاهرة ابن الوكيل يوسف الملوانى تحفة الأحباب بمن ملك مصر من الملوك والنواب دار الافاق العربية القاهرة ابن طولون الصالحى شمس الدين مفاكهة الخلان في حوادث الزمان دار الكتب العلمية بيروت محمد زيد بك تاريخ الدولة العلية العثمانية تحقيق احسان حقى دار النفائس بيروت عمر الاسكندرى الميچرا سڤدچ تاريخ مصر الى الفتح العثمانى مطبعة المعارف القاهرة شفيق مهدى دكتور مماليك مصر الشام الدار العربية للموسوعات بيروت ستيفين رونسيمان runciman steven history of the crusades penguin books the new encyclopædia britannica macropædia berton publisher toynbee arnold mankind and mother earth oxford university press المماليك width العرض مسك بعده العادل طومان باى الأشرف طومان باى الرومان تصنيف مماليك تصنيف مماليك برجيه تصنيف سلاطين مصر المملوكيه تصنيف تاريخ مصر تصنيف تاريخ مصر المملوكيه تصنيف حكام مصر تصنيف وفيات تصنيف الدوله الايوبيه